कृषि एवं किसान कल्याण मंत्रालय
मुख्य फसलों के उत्पादन के दूसरे अग्रिम अनुमान जारी
वर्ष 2022-23 के लिए 3235.54 लाख टन खाद्यान्न उत्पादन अनुमानित
चावल, गेहूं, मक्का, चना, मूंग, रेपसीड एवं सरसो और गन्ने का रिकार्ड उत्पादन अनुमानित
केंद्रीय मंत्री श्री नरेन्द्र सिंह तोमर ने बताया किसानों व वैज्ञानिकों की मेहनत और सरकार की नीतियों का सुफल
केंद्रीय कृषि एवं किसान कल्याण मंत्रालय द्वारा कृषि वर्ष 2022-23 के लिए मुख्य फसलों के उत्पादन के दूसरे अग्रिम अनुमान जारी कर दिए गए हैं। केंद्रीय कृषि एवं किसान कल्याण मंत्री श्री नरेंद्र सिंह तोमर ने बताया कि वर्तमान कृषि वर्ष में 3235.54 लाख टन खाद्यान्न उत्पादन का अनुमान है। उन्होंने कहा कि कृषि क्षेत्र दिन प्रतिदिन किसानों की अथक मेहनत, वैज्ञानिकों की कुशलता व प्रधानमंत्री श्री नरेंद्र मोदी के नेतृत्व में सरकार की किसान हितैषी नीतियों के कारण विकसित हो रहा है।
श्री तोमर ने अग्रिम अनुमानों में मोटे अनाज के उत्पादन में वृद्धि की सराहना करते हुए आशा जताई कि आने वाले वर्षों में मोटे अनाज/पोषक अनाज के उत्पादन और प्रयोग में और अधिक वृद्धि होगी।
गौरतलब है कि संयुक्त राष्ट्र संघ ने वर्ष 2023 को अंतर्राष्ट्रीय मोटे अनाज के वर्ष के रुप में मनाने की घोषणा की थी। हाल ही में प्रधानमंत्री नरेन्द्र मोदी ने मोटे अनाज/पोषक अनाज को ‘श्री अन्न’ का नाम दिया है।
दूसरे अग्रिम अनुमानों के अनुसार, 2022-23 के लिए मुख्य फसलों के अनुमानित उत्पादन इस प्रकार है:
- खाद्यान्न – 3235.54 लाख टन 
• चावल – 1308.37 लाख टन 
• गेहूं– 1121.82 लाख टन 
• पोषक/मोटे अनाज– 527.26 लाख टन
• मक्का –346.13 लाख टन 
• जौ – 22.04 लाख टन 
• कुल दलहन –278.10 लाख टन 
• चना – 136.32 लाख टन 
• मूंग– 35.45 लाख टन 
- तिलहन – 400.01लाख टन 
• मूंगफली – 100.56 लाख टन
• सोयाबीन –139.75 लाख टन
- रेपसीड एवं सरसो – 128.18 लाख टन 
- कपास – 337.23 लाख गांठें 
- गन्ना – 4687.89 लाख टन 
- पटसन एवं मेस्टा– 100.49 लाख गांठे 
वर्ष 2022-23 के लिए दूसरे अग्रिम अनुमानों के अनुसार, देश में कुल खाद्यान्न उत्पादन रिकॉर्ड 3235.54 लाख टन अनुमानित है, जो पिछले वर्ष 2021-22 की तुलना में 79.38 लाख टन अधिक है।
वर्ष 2022-23 के दौरान चावल का कुल उत्पादन  1308.37 लाख टन अनुमानित है। यह पिछले वर्ष की तुलना में 13.65 लाख टन अधिक है।
देश में गेहूं का उत्पादन  1121.82 लाख टन अनुमानित है, जो पिछले वर्ष के उत्पादन की तुलना में 44.40 लाख टन अधिक है।
वर्ष 2022-23 के दौरान देश में मक्का का उत्पादन रिकॉर्ड 346.13 लाख टन अनुमानित है, जो पिछले वर्ष के 337.30 लाख टन उत्पादन की तुलना में 8.83 लाख टन अधिक है।
श्रीअन्न  का उत्पादन 527.26 लाख टन अनुमानित है, जो पिछले वर्ष के उत्पादन की तुलना में 16.25 लाख टन अधिक है।
मूंग का उत्पादन 35.45 लाख टन के नए रिकार्ड पर अनुमानित है, जो पिछले वर्ष के उत्पादन की तुलना में 3.80 लाख टन अधिक है।
वर्ष 2022-23 के दौरान कुल दलहन उत्पादन 278.10 लाख टन अनुमानित है जो पिछले वर्ष के 273.02 लाख टन उत्पादन की तुलना में 5.08 लाख टन एवं विगत पांच वर्षों के औसत दलहन उत्पादन की तुलना में 31.54 लाख टन अधिक है।
सोयाबीन तथा रेपसीड एवं सरसो का उत्पादन क्रमश: 139.75 लाख टन एवं 128.18 लाख टन अनुमानित है जो पिछले वर्ष 2021-22 के उत्पादन की तुलना में क्रमश: 9.89 लाख टन और 8.55 लाख टन अधिक है।
वर्ष 2022-23के दौरान देश में कुल तिलहन उत्पादन रिकॉर्ड 400.01 लाख टन अनुमानित है, जो पिछले वर्ष के तिलहन उत्पादन की तुलना में 20.38 लाख टन अधिक है।
वर्ष 2022-23 के दौरान देश में गन्ने का उत्पादन रिकॉर्ड 4687.89 लाख टन अनुमानित है। 2022-23 के दौरान गन्ने का उत्पादन पिछले वर्ष के उत्पादन की तुलना में 293.65 लाख टन अधिक है।
कपास का उत्पादन 337.23 लाख गांठें  तथा पटसन एवं मेस्ता का उत्पादन 100.49 लाख गांठें  अनुमानित है।
वर्ष 2012-13 से आगे के वर्षों के तुलनात्मक अनुमानों के साथ वर्ष 2022-23 के लिए दूसरे अग्रिम अनुमानों के अनुसार विभिन्न फसलोंके अनुमानित उत्पादन का ब्यौरा संलग्न है।
विभिन्न फसलों के उत्पादन का मूल्यांकन राज्यों से प्राप्त आंकड़ों पर आधारित है और अन्य स्रोतों से प्राप्त जानकारी के साथ सत्यापित किया गया है। यह मूल्यांकन राज्यों से प्राप्त फीडबैक, वैकल्पिक स्रोतों और अन्य कारकों के आधार पर क्रमिक अनुमानों पर आगे संशोधित होगा।
अधिक विवरण के लिए यहां क्लिक करें